UWC ออกหุ้นกู้ 300 ลบ. ดอกเบี้ย 6.5% ขายรายใหญ่-สถาบัน 17-19 ธ.ค.นี้
UWC ออกหุ้นกู้ 300 ลบ. ดอกเบี้ย 6.5% ขายรายใหญ่-สถาบัน 17-19 ธ.ค.นี้
UWC ออกหุ้นกู้ 300 ลบ. ดอกเบี้ย 6.5% ขายรายใหญ่-สถาบัน 17-19 ธ.ค.นี้
13 ธ.ค. 2562

บริษัท เอื้อวิทยา จำกัด (มหาชน) หรือ UWC ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2563 ซึ่งเป็นหุ้นกู้มีประกัน และให้สิทธิผู้ออกหุ้นกู้ในการไถ่ถอนได้ก่อนครบกำหนดไถ่ถอน มูลค่าไม่เกิน 300 ล้านบาท อายุ 1 ปี 3 เดือน ครบกำหนดไถ่ถอนปี 2564 อัตราดอกเบี้ยร้อยละ 6.50 ต่อปี ชำระดอกเบี้ยทุกๆ 3 เดือน ตลอดอายุหุ้นกู้
บริษัทจะเสนอขายหุ้นกู้ดังกล่าวให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อในวันที่ 17-19 ธ.ค.62 โดยมี บล.เอเซียพลัส และ บล.เคทีบี (ประเทศไทย) เป็นผู้จัดการการจัดจำหน่ายหุ้นกู้
ทั้งนี้ บริษัทมีวัตถุประสงค์ในการนำเงินที่ได้จากการขายหุ้นกู้ครั้งนี้เพื่อนำไปชำระคืนหุ้นกู้ที่จะครบกำหนดไถ่ถอนในเดือน ม.ค.63 และ/หรือเพื่อใช้เป็นเงินทุนหมุนเวียน